text: 2015 10 17 Coll de Jou - Estació d'esquí Port del Comte.
  Els Prats de Bacies (dit també Prat de Bacies, Pla de Bacies, Plans de Bacies o Pla de la Bòfia) és un gran altiplà que es troba al massís del Port del Comte entre el Puig de les Morreres(al sud) i el refugi de la Bòfia (al nord) entre els 2.000 i els 2.200 m. d'altitud. Pertany als termes municipals de la Coma i la Pedra i d'Odèn (Solsonès).
  2015 11 14 PR-C 42 Sender de Taradell.
  En Jaume Masferrer, conegut com a Tocasons, va ser un bandoler del grup d'en Serrallonga, que més tard va crear banda propia. Va viure el moment més àlgid del bandolerisme barroc català. Va néixer per la zona, ja que el cognom Masferrer és molt comú. Actuava principalment a les Guilleries i el Cabrerès, però també se´l va veure pel Gironès i Castellbisbal. Les seves actuacions es documenten entre el 1629 i 1631. Era alt, ben plantat, amb el cabell llarg i ros. El novembre del 1631, el virrei de Catalunya, el duc de Sogorb i de Cardona, va manar pagar 22 lliures i 2 sous al comissari reial i ciutadà de Barcelona Antoni Pau Martí per haver anat en persecució de Jaume Masferrer.
  2015 12 12 Colònia Güell – Parc de la Muntanyeta.
  La Colònia Güell és una petita colònia obrera que està considerada un dels referents per estudiar l'arquitectura d'Antoni Gaudí i és, també, un dels conjunts modernistes i atractius turístics més importants de Catalunya. En arribar podem observar l'antiga fàbrica tèxtil de l'empresari Eusebi Güell, que va ser mecenes de Gaudí. Molts dels edificis de la colònia són obra del genial arquitecte i eren per als treballadors de la fàbrica.
  2016 01 23 Estació Olesa - Sant Pere Sacama - Sant Salvador de les Espases - Vacarisses.
  2016 02 20 Torrent Forn del Vidre-Puig d'Arques-Romanyà de la Selva.
  Degut a la seva situació estratègica, sense cap muntanya propera que li faci ombra en molts quilòmetres a la rodona, al cim del Puig d'Arques s'hi pot trobar un conegut radar meteorològic que fa companyia al dolmen del mateix nom, erigit en aquest lloc escollit pels avantpassats més remots. Segons informació extreta de meteo.cat, el radar de Puig d'Arques fóu instal·lat l'any 2002. Està en un edifici de 19 metres d'alçada, ubicat al cim del Puig d'Arques (535m). Així mateix, es va condicionar un pis de la torre per a les funcions de vigilància forestal, substituint l'antiga torreta de guaita.
  2016 03 12 i 13 Sant Jaume de Frontanyà - Castell de l'Areny (Sender 1806).
  Els campaments de Castell de l'Areny és una activitat que està organitzada pels monitors del Club Excursionista de Jesús Maria de Sant Gervasi. Aquestes colònies són realitzades per a nens entre 9 i 18 anys. Els nens entre 16 i 18 anys actuen com ajudants dels monitors. El grup de monitors està format per 16 components. Aquests són voluntaris que posseeixen la titulació oficial donada per la Generalitat de Catalunya de Monitors de lleure infantil i juvenil i normalment són antics alumnes de l'escola Jesús-Maria de Sant Gervasi. Per coordinar aquest equip de monitors existeix un grup de 4 monitors més experimentats dels quals un té el títol de Director de lleure infantil i Juvenil donat per la Generalitat de Catalunya.
  2016 05 28 Oristà - Ermita de Sant Nazari - Rocaguinarda - Oristà.
  Hem escollit Oristà com excursió literària ja que aquest any es compleixen 400 anys de la mort de Cervantes y Shakespeare i, per això, el club hem pensat que calia fer un homenatge a Cervantes. El Quixot, al capítol LX de la segona part, manté una relació amb el bandoler Rocaguinarda, abans d'arribar a Barcelona. Hem considerat aquesta excursió com una excusa perfecta per conèixer una mica mes l'obra de Miguel de Cervantes. Per això, Sergio Vila Sanjuan, ens ha preparat un document molt interessant.